
A mezőgazdasági vízminőség-védelemmel kapcsolatos tevékenységeinek összefoglalása, különös tekintettel a katasztrófavédelmi hatósági feladatokra

Pályamunkámban bemutattam a mezőgazdaság felelősségét és tevékenységhalmazát a vízszennyezés tükrében. Miszerint a mezőgazdasági tevékenységek okozzák ma Magyarországon az össz hazai vízszennyezés 25%-át. Részletesen kitértem a szennyezések kiindulási helyeire és terjedésére, amik lehetnek diffúz és pontszerű képződmények. Külön tárgyaltam a földalatti és feletti vízkészletek szennyezését, azok mechanikai, kémiai és biológiai tisztulási lehetőségeit, ahol kitértem a folyó és álló vizekre, azok jellegzetességére. Bemutattam azok a tevékenységi köröket ahol kiemelten jöhetnek létre szennyezések, anomáliák. A mezőgazdasági szennyezés egy nagy folyamat egy életciklus. Hasonlóan szennyezhet a permetező vagy talajjavító szerek előállítása, szállítása, tárolása, felhasználása vagy esetleges végkezelése. Részletesen bemutattam hét anyagot, amik különösen jelen vannak a károkozás felelősségi listáján. Ez a két kemikália a diklórfenoxi-ecetsav (2,4-D), antrazin, nitrát, nitrit, kadmium, réz és az arzén. De ide sorolható még a foszfor, ami szintén károkat okoz a vizekben. A műtrágyázás során bemosódva olyan ökoszisztéma változásokat okozhat, mint például az algásodás folyamatának segítése, ami akár halak pusztulásához is vethet. Pályamunkám végén hozok is pár példát ilyen és hasonló káresetekre. Ezeket a példákat a Balaton nagy kiterjedésű vízgyűjtő területéről merítettem.
Művem második nagy partíciójában a téma aktualitását képező vízügyi átalakítási és hatósági tevékenységről írtam. A vízügyi igazgatási és a vízügyi, valamint a vízvédelmi hatósági feladatokat ellátó szervek kijelöléséről szóló 223/2014. (IX. 4.) kormányrendelet alapján a vízügyi-hatósági feladat átkerültek a Katasztrófavédelem amúgy sem kis terjedelmű hatósági feladatkörei közé. A Katasztrófavédelmi vízügyi hatóság fő feladatai elvi vízjogi engedélyezési, vízjogi létesítési engedélyezési, vízjogi üzemeltetési engedélyezési és vízjogi fennmaradási engedélyezési eljárások és a vízminőség-védelem. Fontos feladata hogy ebben a komplex körben együttműködjön a hazai és nemzetközi társszervekkel és segítsék egymás munkáját a szennyezések és szennyező tevékenységek felderítésében és kezelésében. Tehát elmondható hogy a problémakör halmaza ingen komplex, de a vizeink védelme a legfontosabb feladatok közé sorolandó a mai globális kihívások tengerében.




